માયાવતીએ સારંગપુર ખાતે સભાને સંબોધતા ભાજપા પર આકરા પ્રહાર કર્યા હતા સાથે સાથે ઉનાના પીડિતોને બે લાખ રૂપિયાની સહાય પણ આપી હતી. બહુજન સમાજ પાર્ટીના સુપ્રીમો માયાવતીએ સીધું સરકાર પર નિશાન સાધતા જણાવ્યું હતું કે મારા વિરોધ પછી સરકાર જાગી અને વિરોધી પાર્ટીઓના આગેવાનો પણ પીડિતોને મળવા દોડી આવ્યા. હું જ્યારે ટીવીમાં વીડિયો જોતી હતી ત્યારે મને એવું લાગ્યું કે જાણે આ અત્યાચાર મારા પર જ થઈ રહ્યો છે. માયાવતીએ દરેક પીડિતોને મળીને તેમના ખબરઅંતર પૂછ્યા હતા.